মোহাম্মদ আহমাদ

**মোহাম্মদ আহমাদ বিন আব্দ আল্লাহ** (; ১২ আগস্ট, ১৮৪৪ &ndash; ২২ জুন, ১৮৮৫) ছিলেন একজন নুবিয়ান সুফি দরবেশ। তিনি সুন্নি ইসলাম অধ্যয়ন করেছিলেন। তিনি মোহাম্মদ আহমাদ নামেই পরিচিত। ১৮৮১ সালে তিনি নিজেকে মাহদি বলে দাবি করেন এবং সুদানে উসমানীয়-মিশরীয় সামরিক শাসনের বিরুদ্ধে একটি যুদ্ধের নেতৃত্ব দেন এবং খার্তুমের অবরোধে ব্রিটিশদের বিরুদ্ধে একটি অসাধারণ বিজয় অর্জন করেন। তিনি লোহিত সাগর থেকে মধ্য আফ্রিকা পর্যন্ত বিস্তৃত একটি সুবিশাল ইসলামী রাষ্ট্র প্রতিষ্ঠা করেন এবং একটি আন্দোলন গড়ে তোলেন যা এক শতাব্দী পরেও সুদানে এর প্রভাব ছিল।

১৮৮১ সালের জুন মাসে মাহদিবাদ রাষ্ট্রের ঘোষণার পর থেকে ১৮৯৮ সালের শেষ পর্যন্ত তার ক্রমবর্ধমান সমর্থক সুদানী আনসারের এর অনেক ধর্মতাত্ত্বিক ও রাজনৈতিক মতবাদ প্রতিষ্ঠা করে। ১৮৮৫ সালের ২২ জুন মুহাম্মদ আহমাদের  মৃত্যুর পর তার প্রধান ডেপুটি আবদুল্লাহি ইবনে মুহাম্মদ এই রাষ্ট্রের শাসনভার গ্রহণ করেন।

আহমাদের মৃত্যুর পর আবদুল্লাহি খলিফা হিসেবে শাসন করেন। কিন্তু তার স্বৈরাচারী শাসন সেইসাথে সরাসরি ব্রিটিশ সামরিক শক্তি প্রয়োগ ১৮৯৯ সালে অ্যাংলো-মিশরীয় সুদান বিজয়ের পর এই রাষ্ট্রকে ধ্বংস করে দেয়। তা সত্ত্বেও আহমাদ ইতিহাসে একটি সম্মানিত ব্যক্তিত্ব হিসেবে রয়ে গেছেন। বিংশ শতাব্দীর শেষভাগে তার একজন প্রত্যক্ষ বংশধর সাদিক আল-মাহদি, দুবার সুদানের প্রধানমন্ত্রী হিসেবে দায়িত্ব পালন করেন (১৯৬৬-১৯৬৭ এবং ১৯৮৬-১৯৮৯) এবং তিনি গণতান্ত্রিক নীতি অনুসরণ করেন।

## জীবনের প্রথমার্ধ

মুহাম্মদ আহমেদ ১৮৪৪ সালের ১২ আগস্ট খার্তুমের দক্ষিণে শ্বেত নীল নদের আবা দ্বীপে জন্মগ্রহণ করেন। তিনি ইসলামের নবী মুহাম্মদের নাতি হাসানের বংশধর ছিলেন।  মুহাম্মদ আহমদ যখন শিশু ছিলেন, তখন তিনি পরিবারের সাথে ওমদুরমানের উত্তরে করারি শহরে চলে আসেন। সেখানে তার বাবা আবদুল্লাহ নৌকার ব্যবসার জন্য পর্যাপ্ত কাঠের যোগান পেয়েছিলেন।

যখন তার ভাইবোনরা তার বাবার ব্যবসায় যোগ দিয়েছিল, তখন মুহাম্মদ আহমদের ধর্মীয় অধ্যয়নের জন্য প্রবল আগ্রহ জন্মায়। তিনি প্রথমে খার্তুমের দক্ষিণে গেজিরা অঞ্চলে শেখ আল-আমিন আল-সুওয়াইলিহের অধীনে এবং পরবর্তীতে উত্তর সুদানের বারবার শহরের কাছে শেখ মুহাম্মদ আল-দিকায়র আবদুল্লাহ খুজালির কাছে পড়াশোনা করেন। 

১৮৬১ সালে তাপস, অতীন্দ্রিয়বাদ এবং উপাসনার জীবন যাপন করার জন্য দৃঢ়প্রতিজ্ঞ হয়ে  তিনি সুদানের সামানিয়া সুফি সম্প্রদায়ের প্রতিষ্ঠাতার নাতি শেখ মুহাম্মদ শরীফ নুর আল-দাইমের খোঁজ করেন। মুহম্মদ আহমদ সাত বছর শেখ মুহম্মদ শরীফের সাথে ছিলেন, এই সময়ে তিনি তার ধার্মিকতা এবং তপস্যার জন্য স্বীকৃতি পান। এই সময়ের শেষের দিকে তিনি শেখ উপাধিতে ভূষিত হন এবং ধর্মীয় মিশনে দেশজুড়ে ভ্রমণ শুরু করেন। তাকে নতুন অনুসারীদের তরিকা ও উহুদ দেওয়ার অনুমতি দেওয়া হয়েছিল।

১৮৭০ সালে তার পরিবার আবার কাঠের সন্ধানে আবা দ্বীপে ফিরে আসে। সেখানে মুহাম্মদ আহমদ একটি মসজিদ নির্মাণ করেন এবং কোরআন শিক্ষা দিতে থাকেন। তিনি খুব শীঘ্রই একজন চমৎকার বক্তা এবং রহস্যবাদী হিসেবে স্থানীয় জনগণের মধ্যে একটি উল্লেখযোগ্য খ্যাতি অর্জন করেন। তার শিক্ষার বিস্তৃত জোর অন্যান্য সংস্কারকদের অনুসরণ করে: তার ইসলাম ছিল মুহাম্মদের কথার প্রতি নিবেদিত এবং কোরানে বর্ণিত কঠোর ভক্তি, প্রার্থনা এবং সরলতার গুণাবলীতে ফিরে আসার উপর ভিত্তি করে।

১৮৭২ সালে মুহাম্মদ আহমদ শেখ শরীফকে আবা দ্বীপের পার্শ্ববর্তী হোয়াইট নীলের একটি এলাকা আল-আরাদায়বে চলে যাওয়ার আমন্ত্রণ জানান। শুরুর দিকে বন্ধুত্বপূর্ণ সম্পর্ক থাকা সত্ত্বেও ১৮৭৮ সালে দুই ধর্মীয় নেতার মধ্যে বিরোধ দেখা দেয় যা শেখ শরীফ তার প্রাক্তন ছাত্রের ক্রমবর্ধমান জনপ্রিয়তার প্রতি বিরক্তি প্রকাশ করে। ফলস্বরূপ শেখ শরীফ তার প্রাক্তন ছাত্রকে সামনিয়া তরিকা থেকে বহিষ্কার করেন এবং মুহম্মদ আহমদের বহুবার সমঝোতার প্রচেষ্টা সত্ত্বেও তার পরামর্শদাতা শান্তি স্থাপন করতে অস্বীকার করেন। 

শেখ শরীফের সাথে বিচ্ছেদ অমীমাংসিত ছিল তা স্বীকার করার পরে, মুহাম্মদ আহমদ সামানিয়া আদেশের শেখ আল-কুরাশি ওয়াদ আল-জায়নের সাথে যোগাযোগ করেন। মুহম্মদ আহমদ আবা দ্বীপে ধার্মিকতা ও ধর্মীয় নিষ্ঠার জীবন পুনরায় শুরু করেন। এই সময় তিনি খার্তুমের পশ্চিমে কর্দোফান প্রদেশেও ভ্রমণ করেন, যেখানে তিনি রাজধানী এল-ওবেইদের বিশিষ্ট ব্যক্তিদের সাথে সাক্ষাত করেন। প্রদেশের গভর্নর পদে দুই প্রতিদ্বন্দ্বীর মধ্যে ক্ষমতার লড়াইয়ে তারা জড়িয়ে পড়েছিলেন।

১৮৭৮ সালের ২৫ জুলাই, শেখ আল-কুরাশি মারা যান এবং তার অনুসারীরা মুহাম্মদ আহমদকে তাদের নতুন নেতা হিসাবে স্বীকৃতি দেয়। এই সময়ে মুহাম্মদ আহমেদ প্রথম আবদুল্লাহি বিন মুহাম্মাদ আল-তাইশির সাথে দেখা করেন।

## মাহদি বলে ঘোষণা
২৯ জুন ১৮৮১ সালে, মুহাম্মদ আহমদ নিজেকে মাহদি বলে দাবি করেন যাতে যীশুর দ্বিতীয় আগমনের পথ প্রস্তুত করা যায়।  আংশিকভাবে, তার দাবির ভিত্তি ছিল একজন বিশিষ্ট সুফি শেখ হিসাবে তার মর্যাদার উপর ভিত্তি করে। 

তথাপি মুহাম্মদ আহমদের ঘোষণার পূর্বে মাহদির ধারণাটি সামানিয়ার বিশ্বাসের কেন্দ্রবিন্দু ছিল। পূর্ববর্তী সামানিয়া নেতা শেখ আল-কুরাশি ওয়াদ আল-জায়ন জোর দিয়েছিলেন যে দীর্ঘ-প্রতীক্ষিত-মুক্তিদাতা সামানিয়া থেকে আসবে। শেখ আল-কুরাশির মতে, মাহদি নিজেকে বেশ কয়েকটি লক্ষণের মাধ্যমে পরিচিত করবেন। যা হাদিসে লিপিবদ্ধ। অন্যদের কাছি  স্থানীয় উৎস ছিল, যেমন ভবিষ্যদ্বাণী যে মাহদি শেখের টাট্টুতে চড়বেন এবং তার মৃত্যুর পরে তার কবরের উপর একটি গম্বুজ তৈরি হবে। 

সূফী ঐতিহ্যের দিকগুলি বলে যে তার অনুসারী এবং তার বিরোধী উভয়ের কাছেই ঘনিষ্ঠভাবে পরিচিত ছিল, মুহাম্মদ আহমদ দাবি করেছিলেন যে তিনি একটি ভবিষ্যদ্বাণীমূলক সমাবেশ বা *হাদ্রা* (আরবি: আল-হাদরা আল-নবাবিয়া, الحضرة النبوية) দ্বারা মাহদি হিসাবে নিযুক্ত হয়েছেন। সুফি ঐতিহ্যে একটি হাদ্রা হল আদম থেকে মুহম্মদ পর্যন্ত সমস্ত নবীদের সমবেত। সেইসাথে অনেক সুফি যারা তাদের জীবদ্দশায় আল্লাহর সাথে সর্বোচ্চ স্তরে সখ্যতা অর্জন করেছে তাদের সমবেত বলে বিশ্বাস করা হয়। হাদ্রার সভাপতিত্ব করেন মুহাম্মদ। যিনি সাইয়্যিদ আল-উজুদ নামে পরিচিত এবং তার পাশে সাত কুতুব রয়েছেন, যাদের মধ্যে সবচেয়ে জ্যেষ্ঠ ছিলেন গাওত আয-জামান। হাদ্রা মাহদি সম্পর্কে বেশ কয়েকটি কেন্দ্রীয় বিশ্বাসের উৎস ছিল। হাদ্রার মধ্যে রয়েছে তিনি মুহাম্মদের হৃদয়ের কেন্দ্রে অবস্থিত পবিত্র আলো থেকে সৃষ্ট হয়েছেন এবং সমস্ত জীবিত প্রাণী তার জন্মের পর থেকেই মাহদির দাবিকে স্বীকার করেছে।

যখন মুসলিম সম্প্রদায় মুহাম্মাদ আহমদ এবং উত্তরসূরিদের নির্দেশনায় একত্রিত হয়েছিল তখন মুহম্মাদ আহমদ "মাহদি ইসলামের প্রাথমিক যুগে প্রত্যাবর্তন করবেন" বলে এই মিথ্যা কথা বলেছিলেন। পরবর্তীতে অন্যান্য সুফি সম্প্রদায়ের অনুসারীদের থেকে তার অনুসারীদের আলাদা করার জন্য আহমাদ তার অনুসারীদের সবাইকে নিজেদের উপাধি *দরবেশ*  শব্দটি বলতে নিষেধ করেছিলেন এবং তাদেরকে এটির পরিবর্তে  আনসার শব্দটি ব্যবহারের জন্য অনুপ্রাণিত করেন।

## ওলামাদের প্রতিক্রিয়া
সামানিয়া এবং অন্যান্য সম্প্রদায়ের আলেমদের মধ্যে এবং পশ্চিম সুদানের উপজাতিদের মধ্যে তার জনপ্রিয়তা সত্ত্বেও কিছু ওলামা মুহাম্মদ আহমদের মাহদী দাবিকে প্রত্যাখ্যান করেছিলেন। তার সবচেয়ে বিশিষ্ট সমালোচকদের মধ্যে ছিলেন উসমানীয় সাম্রাজ্যের সুলতানের অনুগত এবং তুর্কি-মিশরীয় সরকারের নিযুক্ত সুদানীয় উলামা। উদাহরণ হিসেবে আরো বলা যায় মুফতি শাকির আল-গাজি (যিনি খার্তুমে আপিল পরিষদে বসেছিলেন) এবং কর্দোফানের কাদি আহমদ আল-আজহারী। এই সমালোচকরা সতর্ক ছিলেন যেন মাহদির ধারণাকে অস্বীকার না করে। বরং মুহাম্মদ আহমদের দাবিকে অস্বীকার করে। 

তারা উল্লেখ করেছিলেন যে মুহাম্মদ আহমদের প্রকাশ হাদিসে বর্ণিত ভবিষ্যদ্বাণীগুলির সাথে সামঞ্জস্যপূর্ণ নয়। বিশেষ করে, তারা তুর্কি-মিশরীয় সরকার এবং তার ব্রিটিশ শাসকদের রাজনৈতিক স্বার্থের পক্ষে যুক্তি দিয়েছিল যে, তার প্রকাশ "সঙ্কটের সময়" "যখন জমি নিপীড়ন, অত্যাচার এবং শত্রুতায় ভরা"-এর সাথে সামঞ্জস্যপূর্ণ নয়। 

## বিদ্রোহের অগ্রগতি

খার্তুমে গভর্নর জেনারেল মুহাম্মদ রউফ পাশা যখন ২৯ জুন ১৮৮১ সালে মুহাম্মদ আহমদের মাহদী ঘোষণার কথা জানতে পারেন। তখন তিনি বিশ্বাস করেন যে লোকটি সরকারী পেনশনে সন্তুষ্ট হবেন এবং তিনি আহমদকে একটি বন্ধুত্বপূর্ণ চিঠি পাঠান। আহমদ টেলিগ্রাফ করে একটি আপসহীন উত্তর দিয়ে বলেছিলেন, "যে আমাকে বিশ্বাস করে না সে তরবারির দ্বারা শুদ্ধ হবে।" 

মোহাম্মদ রউফ পাশা আবা দ্বীপে আহমদকে গ্রেফতার করার জন্য একটি ছোট দল পাঠান। কিন্তু ১১ আগস্ট ১৮৮১ সালের দিকে দক্ষিণ সুদানে বিদ্রোহ বাড়তে থাকে।  রউফ পাশা কায়রোতে তার প্রতিবেদনে "অ্যাফ্রে"কে ছোট করে দেখেন এবং আহমদকে পরাস্ত করার জন্য কর্দোফানের গভর্নরকে ১,০০০ সৈন্যসহ আবা দ্বীপে পাঠান। তারা এসে দেখেন আহমদ দক্ষিণ-পশ্চিমে পালিয়ে গেছে। সৈন্যরা তার পিছনে যাত্রা করেছিল। কিন্তু সেপ্টেম্বরের বৃষ্টিতে রাস্তা এবং নদীর তলদেশ প্লাবিত হলে আশা ছেড়ে দেয়। তারা ফিরে আসে। আহমদ নুবা পর্বতমালায় একটি নতুন ঘাঁটি স্থাপন করেন। 

আহমদ এবং তার অনুসারীদের একটি দল কুর্দুফানের দিকে লং মার্চ করেছিল। সেখানে তিনি এবং উল্লেখযোগ্য নেতা যেমন রিজিগাতের শেখ মাদিব্বো ইবনে আলী এবং তায়েশা উপজাতির আবদুল্লাহি ইবনে মুহাম্মদ  থেকে অনেক কিছু লাভ করেন। তাদের সাথে হাদেনদোয়া বেজাও যোগ দিয়েছিল।

মাহদীয় বিপ্লব সুদানের উত্তর ও পশ্চিম অঞ্চলে সমর্থিত ছিল। এটি বাহর আলগাজাল উপজাতি ছাড়াও দক্ষিণ সুদানের নুয়ের, শিলুক এবং আনুক উপজাতিদের কাছ থেকে ব্যাপক সমর্থন পেয়েছিল। এই ব্যাপক সমর্থন নিশ্চিত করে যে মাহদীয় বিপ্লব আঞ্চলিক বিপ্লবের পরিবর্তে একটি জাতীয় বিপ্লব ছিল। বিভিন্ন উপজাতিকে একত্রিত করার পাশাপাশি এই বিপ্লব  ধর্মীয় উৎস সত্ত্বেও ধর্মীয় বিভাজনগুলিকে আরও বিভক্ত করে দেয়। আহমদ অমুসলিম ও মুসলিম সকলেই সমর্থন করেছিল। এটি দাস ব্যবসার জন্য গুরুত্বপূর্ণ প্রভাব ফেলেছিল। ঐতিহ্যবাহী ইসলামি আদেশের বিরুদ্ধে গিয়ে আহমদ মুক্ত মুসলমানদের দাসত্বের অনুমতি দিয়েছিলেন। 

১৮৮৩ সালের শেষের দিকে সুদানের আনসাররা শুধুমাত্র বর্শা এবং তরবারি দিয়ে সজ্জিত হয়ে ৪,০০০ জন মিশরীয় বাহিনীর রাইফেল এবং গোলাবারুদ জব্দ করে। এই শহরটি এক দশকের বেশির ভাগ সময় ধরে সুদানের আনসারদের সদর দফতর ছিল।

সুদানের আনসাররা এল ওবেইদের যুদ্ধে ব্রিটিশ অফিসার উইলিয়াম হিকসের নেতৃত্বে ৮,০০০ জন মিশরীয় ত্রাণ বাহিনীকে পরাজিত করে। হিক্সের পরাজয়ের ফলে আনসারদের কাছে দারফুরের পতন ঘটে। যেটি তখন রুডলফ কার্ল ফন স্লাটিন রক্ষা করেছিলেন। দক্ষিণে জাবালে কাদিরও নেওয়া হয়। সুদানের পশ্চিম অর্ধেক এখন দৃঢ়ভাবে সুদানের আনসারির হাতে।

জেনারেল ওসমান ডিগনার  সুয়াকিনের লোহিত সাগর বন্দরের কাছে কর্নেল ভ্যালেন্টাইন বেকারের নেতৃত্বাধীন মিশরীয়দের একটি ছোট বাহিনীকে নিশ্চিহ্ন করেছিল।  এটি হাদেনডোয়াকে উৎসাহিত করেছিল। মেজর জেনারেল জেরাল্ড গ্রাহামকে ৪,০০০ ব্রিটিশ সৈন্যের একটি বাহিনী নিয়ে পাঠানো হয়েছিল এবং তিনি ২৯ ফেব্রুয়ারি এল তেবেতে ডিগনাকে পরাজিত করেছিলেন। দুই সপ্তাহ পরে তিনি তামাইতে অনেক ভুগান্তির শিকার হন এবং অবশেষে গ্রাহাম তার বাহিনী প্রত্যাহার করে নেন।

## খার্তুম
অনেক বিতর্কের পর ব্রিটিশরা ১৮৮৩ সালের ডিসেম্বরে সুদান পরিত্যাগ করার সিদ্ধান্ত নেয়। শুধুমাত্র কয়েকটি উত্তরের শহর এবং লোহিত সাগরের বন্দর যেমন খার্তুম, কাসালা, সান্নার এবং সাওয়াকিন দখল করে রাখে। সুদান থেকে মিশরীয় সৈন্য ও কর্মকর্তাদের এবং অন্যান্য বিদেশীদের সরিয়ে নেওয়ার  জেনারেল চার্লস জর্জ গর্ডনকে দায়িত্ব দেওয়া হয়েছিল। তিনি খার্তুমে ফিরে যাওয়ার এবং সেখানে মিশরীয় সেনাদল প্রত্যাহারের ব্যবস্থা করার নির্দেশ দিয়ে গভর্নর জেনারেলের পুনর্নিয়োগ করেছিলেন।

### গর্ডনের আগমন
১৮৮৪ সালের ফেব্রুয়ারিতে গর্ডন খার্তুমে পৌঁছান। প্রথমে তাকে আনন্দের সাথে অভ্যর্থনা জানানো হয়েছিল কারণ নিকটবর্তী এলাকার অনেক উপজাতি মাহদীয়দের সাথে বিরোধে ছিল। উত্তর দিকে পরিবহন চলাচল ছিল এবং টেলিগ্রাফ লাইন অক্ষত ছিল। কিন্তু বেজার অভ্যুত্থানের পরপরই জিনিসগুলো উল্লেখযোগ্যভাবে পরিবর্তন হতে থাকে। যোগাযোগ ব্যবস্থা নিস্তেজ হয়ে যায়।

গর্ডন আনসারদের পাল্টা ব্যবস্থা দেওয়ার জন্য তার পুরানো শত্রু আল-জুবায়ের রাহমা মনসুর নামক একজন চমৎকার সামরিক কমান্ডারকে সুদানের নিয়ন্ত্রণ দেওয়ার পরামর্শ দেন। লন্ডন উভয় প্রস্তাব প্রত্যাখ্যান করেছিল এবং তাই গর্ডন একটি লড়াইয়ের জন্য প্রস্তুত হয়েছিল।

১৮৮৫ সালের মার্চ মাসে গর্ডন মিশরের উত্তর দিকের রাস্তা পরিষ্কার করার জন্য একটি আক্রমণ চালানোর চেষ্টা করেছিলেন। কিন্তু মিশরীয় বাহিনীর বেশ কয়েকজন অফিসার এবং তাদের বাহিনী একটি একক সালভো গুলি করার পরে ক্ষেত্র ছেড়ে পালিয়ে যায়। এটি তাকে নিশ্চিত করেছিল যে তিনি কেবল প্রতিরক্ষামূলক অপারেশন চালাতে পারেন এবং তিনি প্রতিরক্ষামূলক কাজগুলি তৈরি করতে খার্তুমে ফিরে আসেন।

১৮৮৪ সালের এপ্রিলের মধ্যে, গর্ডন প্রায় ২৫০০ বিদেশী জনগণকে সরিয়ে নিতে সক্ষম হয়েছিলেন। কর্নেল স্টুয়ার্টের অধীনে তার ভ্রাম্যমাণ বাহিনী বারবার ঘটনার পর খার্তুমে ফিরে আসে যখন তার নেতৃত্বে ২০০ বা তার বেশি মিশরীয় বাহিনী সামান্য উস্কানিতে পালিয়ে যায়।

### অবরোধ

সেই মাসে আনসাররা খার্তুম অবরোধ করে এবং গর্ডনকে বিচ্ছিন্ন করা হয়। কিন্তু তার প্রতিরক্ষামূলক কাজ (যার মধ্যে মাইন ছিল) আনসারদের কাছে এতটাই ভীতিকর ছিল যে তারা শহরে প্রবেশ করতে পারেনি। একবার জল বেড়ে গেলে, স্টুয়ার্ট নীল নদে গানবোট ব্যবহার করে বেশ কয়েকটি ছোট সংঘর্ষ পরিচালনা করেন এবং আগস্টে অল্প সময়ের জন্য বারবারকে পুনরুদ্ধার করতে সক্ষম হন। কিন্তু স্টুয়ার্টকে বারবার থেকে ডোঙ্গোলা পর্যন্ত আরেকটি অভিযানের পরপরই হত্যা করা হয়। যেটি গর্ডন শুধুমাত্র আহমাদের একটি চিঠিতে জানতে পেরেছিলেন।

গর্ডনকে সমর্থন করার জন্য জনসাধারণের ক্রমবর্ধমান চাপের মধ্যে প্রধানমন্ত্রী গ্ল্যাডস্টোনের ব্রিটিশ সরকার অবশেষে লর্ড গারনেট জোসেফ ওলসেলি গর্ডনকে অব্যাহতি দেওয়ার নির্দেশ দেয়। পূর্বে সেখানে অভ্যুত্থানের চেষ্টার কারণে তিনি ইতিমধ্যেই মিশরে মোতায়েন ছিলেন এবং পদাতিক বাহিনীর একটি বড় বাহিনী সংগঠিত করেছিলেন। তিনি অত্যন্ত ধীর গতিতে অগ্রসর হন। তাদের পৌঁছাতে কিছুটা সময় লাগবে বুঝতে পেরে গর্ডন ব্রিগেডিয়ার-জেনারেল স্যার হার্বার্ট স্টুয়ার্টের নেতৃত্বে ওয়াদি হালফা থেকে বায়ুদাহ মরুভূমি জুড়ে উট-বাহিত সৈন্যদের একটি " উড়ন্ত কলাম " পাঠাতে ওলসলিকে চাপ দেন। এই বাহিনী হাদেনডোয়া বেজা বা " ফাজি উজিস " দ্বারা দুইবার আক্রমণের শিকার হয়ছিল (প্রথমে আবু ক্লিয়ার যুদ্ধে এবং দুই দিন পরে মেটেম্মার কাছাকাছি)। দুবার ব্রিটিশ স্কোয়ার দখল করে এবং মাহদিস্টরা উচ্চ ক্ষয়ক্ষতির সাথে বিতাড়িত হয়।

খার্তুম থেকে  উত্তরে মেটেম্মায় ওলসেলির রক্ষীরা গর্ডনের চারটি স্টিমারের সাথে দেখেছিল এবং প্রথম উদ্ধারকারী সৈন্যদের জন্য দ্রুত পরিবহন সরবরাহ করার জন্য নদীর নিচ থেকে পাঠানো হয়েছিল। তারা গর্ডনের কাছ থেকে উলসেলিকে ধ্বংসশীল শহরটির জন্য দাবি করে। কিছু মুহূর্ত পর একজন দৌড়াতে থাকা এক ব্যক্তি আরেকটি বার্তা নিয়ে আসে যে তারা দাবি করছে যে তারা শহরটি এক বছর ধরে রাখতে পারে। পরবর্তীতে বিশ্বাস করার সিদ্ধান্ত নিয়ে বাহিনীটি থেমে যায়। যখন তারা থামে তখন  আরও সৈন্য নেওয়ার জন্য তারা স্টিমারগুলোর মেরামত শুরু করে।

### খার্তুমের পতন
তারা অবশেষে ২৮ জানুয়ারী ১৮৮৫ সালে খার্তুমে পৌঁছায়। বন্যার পর্যায় থেকে নীল নদ সরে যাওয়ার পর গর্ডনের একজন পাশা (অফিসার) ও ফারাজ পাশা নদীর গেট খুলে আনসারদের ঢুকতে দিয়েছিলেন। গ্যারিসনকে হত্যা করা হয়েছিল, পুরুষদের গণহত্যা করা হয়েছিল এবং নারী ও শিশুদের ক্রীতদাস করা হয়েছিল। প্রাসাদের সিঁড়িতে আহমাদের যোদ্ধাদের সাথে যুদ্ধ করতে গিয়ে গর্ডন নিহত হন, যেখানে তাকে কুপিয়ে টুকরো টুকরো করে শিরশ্ছেদ করা হয়। যখন গর্ডনের মাথাটি আহমাদের পায়ের কাছে খুলে দেওয়া হয়েছিল, তখন তিনি একটি গাছের ডালের মধ্যে মাথাটি স্থির করার নির্দেশ দিয়েছিলেন, "যেখানে যারা এটি অতিক্রম করেছিল তারা সবাই অবজ্ঞার চোখে দেখতে পারে, শিশুরা পাথর ছুঁড়তে পারে এবং মরুভূমির বাজপাখি ঝাড়ু দিতে পারে এবং চক্রাকারে উপরে ঘুরতে পারে।" ওলসেলির বাহিনী যখন খার্তুমে পৌঁছায় তখন তারা জাহাজে করে শহরের কেন্দ্রস্থলে যাওয়ার চেষ্টা করার পরে পিছু হটে (যেখানে তারা বন্দুকযুদ্ধের মুখোমুখি হয়েছিল)। 

আহমাদের সেনাবাহিনী বিজয়ের ধারা অব্যাহত রাখে। কাসালা এবং সানারের পতনের পরপরই ১৮৮৫ সালের শেষের দিকে আনসাররা সুদানের দক্ষিণাঞ্চলে যেতে শুরু করে। সমস্ত সুদানে শুধুমাত্র সুয়াকিন ভারতীয় সৈন্যদের এবং উত্তর সীমান্তের ওয়াদি হালফা অ্যাংলো-মিশরীয়দের হাতে ছিল।

### মৃত্যু এবং উত্তরাধিকার

খার্তুম দখলের ছয় মাস পর, মুহাম্মদ আহমদ টাইফাসে মারা যান। তাকে খার্তুমের ধ্বংসাবশেষের কাছে ওমদুরমানে সমাহিত করা হয়। আহমাদ এই ঘটনার জন্য পরিকল্পনা করেছিলেন এবং তার স্থলাভিষিক্ত করার জন্য তিনজন ডেপুটি বেছে নিয়েছিলেন।

১৮৯৮ সালে জেনারেল কিচেনারের অধীনে ব্রিটিশদের দ্বারা খলিফার চূড়ান্ত পরাজয়ের পর মুহাম্মদ আহমদের সমাধিটি তার সমর্থকদের সমাবেশস্থলে পরিণত হতে না দেওয়ার জন্য ধ্বংস করে ফেলা হয়েছিল। তার হাড়গুলি নীল নদে ফেলে দেওয়া হয়েছিল। কিচেনার তার মাথার খুলি ধরে রেখেছেন বলে কথিত আছে  এবং উইনস্টন চার্চিলের ভাষায়, "ট্রফি হিসেবে কেরোসিনের ক্যানে মাহদির (আহমাদ) মাথা খুলে ফেলেছিলেন"।  কথিত মাথার খুলিটি পরে ওয়াদি হালফায় দাফন করা হয়। সমাধিটি শেষ পর্যন্ত পুনর্নির্মিত হয়েছিল।

## মৃত্যু পরবর্তী পর্ব

### রাজনীতি

মুহাম্মদ আহমদের পুত্র আবদ আল-রহমান আল-মাহদি তার পিতার মৃত্যুর পর জন্মগ্রহণ করেন। তাকে ব্রিটিশরা মাহদিস্টদের অন্যতম জনপ্রিয় নেতা  বলে মনে করত। তিনি অ্যাংলো-মিশরীয় সুদানে নব্য-মাহদিবাদী আন্দোলনের নেতা হয়ে ওঠেন।  কিছু সুদানীরা আবদ আল-রহমানকে সুদানের ভবিষ্যত রাজা হিসেবে যোগ্য বলে বিবেচনা করেছিল। তবে তিনি আধ্যাত্মিক কারণে উপাধি প্রত্যাখ্যান করেছিলেন।  আব্দ আল-রহমান ১৯৫৬ সালে সুদান স্বাধীন হওয়ার আগে এবং ঠিক পরে উম্মা (জাতীয়) রাজনৈতিক দলকে পৃষ্ঠপোষকতা করেছিলেন। 

আধুনিক সুদানে মুহাম্মদ আহমদকে কখনও কখনও সুদানী জাতীয়তাবাদের অগ্রদূত হিসাবে বিবেচনা করা হয়। মুহাম্মদ আহমদ উম্মা দলের প্রাক্তন নেতা ইমাম সাদিক আল-মাহদি  প্র-প্র-পিতামহ  এবং সাদিক আনসারদের ইমামও ছিলেন। সাদিক আল-মাহদি দুইবার সুদানের প্রধানমন্ত্রী ছিলেন ( প্রথমে ১৯৬৬ &#x2013; ৬৭ সালে এবং তারপরে ১৯৮৬ এবং ১৯৮৯ এর মধ্যে)। আবার, আহমাদ হলেন সুদানী-ইংরেজ অভিনেতা আলেকজান্ডার সিদ্দিগের পূর্বপুরুষ। আলেকজান্ডার সিদ্দিগের জন্ম নাম ছিল সিদ্দিগ এল তাহির আল ফাদিল আল সিদ্দিগ আবদুর রহমান মোহাম্মদ আহমেদ আবদেল করিম আল মাহদি।

## জনপ্রিয় সংস্কৃতিতে

* জার্মান লেখক কার্ল মে- এর *ইবন এল'আম* (১৮৮৭) গল্পে, মাহদি একজন প্রার্থনাকারী ব্যক্তির মৃত্যু  সিংহের দ্বারা হয়েছে বলে ব্যাখ্যা করেছেন। 
* কার্ল মে রচিত *ইম ল্যান্ডে দেস মাহদি* (দ্য মাহদি ট্রিলজি, ১৮৯৬), যেখানে কারা বেন নেমসি মুহাম্মাদ আহমাদের সাথে দেখা করেন। 
* *ইন ডেজার্ট অ্যান্ড ওয়াইল্ডারনেস*, হেনরিক সিয়েনকিউইচের একটি তরুণ প্রাপ্তবয়স্ক উপন্যাসে (১৯১২)
* ১৯৬৬ সালের *খার্তুম* চলচ্চিত্রে মাহদি চরিত্রে অভিনয় করেছিলেন লরেন্স অলিভিয়ার ।
* ব্রিটিশ সিটকম *ড্যাডস আর্মিতে*, যেখানে ল্যান্স-কর্পোরাল জোন্স প্রায়ই মাহদির সাথে তার মুখোমুখি হওয়ার কথা বলেন।
* ১৯৯৯ সালের *টপসি-টার্ভি* চলচ্চিত্রের চরিত্রগুলো খার্তুমে মাহদিকে নিয়ে আলোচনা করে।
* *দ্য ফোর ফেদারস*, মাহদির বিরুদ্ধে ব্রিটিশ সামরিক অভিযানের সময়কার চিত্র নিয়ে ১৯০২ সালের একটি  রোমাঞ্চকর উপন্যাস।
* ২০০৭ সালের ক্রাইম ড্রামা *ওয়েকিং দ্য ডেডের* একটি পর্বে মাহদির হারিয়ে যাওয়া মাথার খুলি খুঁজে বের করার একটি প্রয়াস দেখানো হয়েছে। 
* জন ফেরির ২০০৮ সালের উপন্যাস *আফটার ওমদুরমান* । এতে সুদানের পুনরুদ্ধার এবং মাহদির উত্তরসূরি খলিফার সেনাবাহিনীর ধ্বংস নিয়ে আলোচনা করা হয়।
* *মারডক মিস্ট্রিজের* ২০১৩ সালের একটি পর্ব "উইনস্টনস লস্ট নাইট"। এখানে  মাহদির সমাধি অপবিত্র করার জন্য একজন ব্যক্তির খুনি জড়িত ছিল। 
* উইলবার স্মিথের উপন্যাস *দ্য ট্রায়াম্ফ অফ দ্য সান*  হলো মাহদির নেতৃত্বে খার্তুমের অবরোধকে ঘিরে।
## আরও দেখুন

## তথ্যসূত্র

### গ্রন্থপঞ্জি

* 
* 
* ডেভিড লিভারিং লুইস-এর দ্য *রেস ফর ফাশোদা এ* "খলিফা, খেদিভ এবং কিচেনার" উল্লেখিত আছে। নিউ ইয়র্ক: উইডেনফেল্ড এবং নিকলসন, ১৯৮৭।আইএসবিএন&nbsp;
* উইনস্টন চার্চিল, " দ্য রিভার ওয়ার : অ্যান অ্যাকাউন্ট অফ দ্য রিকনকুয়েস্ট অফ দ্য সুদান", ১৯০২, প্রোজেক্ট গুটেনবার্গে উপলব্ধ।
* *[http://lcweb2.loc.gov/frd/cs/sdtoc.html দ্য মাহদিয়াহ, ১৮৮৪-৯৮]*, কংগ্রেস-কান্ট্রি স্টাডিজের লাইব্রেরিতে
* ফার্গাস নিকোল, *দ্য সোর্ড অফ দ্য প্রফেট: দ্য মাহদি অব সুদান অ্যান্ড  দ্য ডেথ অব জেনারেল গর্ডন*, হিস্ট্রি প্রেস লিমিটেড, ২০০৪, 
* জন ওবার্ট ভল, *দ্য সুদানিজ মাহদি: ফ্রন্টিয়ার ফান্ডামেন্টালিস্ট*, ইন্টারন্যাশনাল জার্নাল অফ মিডল ইস্ট স্টাডিজ ১০ (১৯৭৯), পৃ.&nbsp;১৪৫-১৬৬
* হাইম শেকড, *দ্য লাইফ অফ দ্য সুদানিজ মাহদি*, রাউটলেজ, ১৯৭৮,  
## আরও পড়ুন
#মোহাম্মদ হাসান ফাদলাল্লা, শর্ট হিস্ট্রি অব সুদান, আইইউনিভার্স, (৩০ এপ্রিল ২০০৪),  ।
#মোহাম্মদ হাসান ফাদলাল্লা, দ্য প্রবলেম অব দার ফুর, আইইউনিভার্স, ইনক্. (২১ জুলাই ২০০৫), ।
#মোহাম্মদ হাসান ফাদলাল্লা, ইউএন ইন্টারভেনশন ইন দার ফুর , আইইউনিভার্স, ইনক্.  (৯ ফেব্রুয়ারি ২০০৭),ঌ।
#“মুহাম্মদ আহমদ বি. আবদুল্লাহ বি. ফাহল বি. আবদ আল-ওয়ালি বি. ʿআব্দুল্লাহ আল-দুনকুলাউই”, ইন: আফ্রিকা অনলাইনের আরবি সাহিত্য, সাধারণ সম্পাদক জন ও. হিউনউইক, আরএস ও'ফাহে। (অনলাইনে প্রথম প্রকাশ: ২০১৬)
#ডমিনিক গ্রিন, ২০১১. থ্রি এমপাইরস অন দ্য নীল: দ্য ভিক্টোরিয়ান জিহাদ, ১৮৬৯-১৮৯৯।  ।

## বহিঃসংযোগ

বিষয়শ্রেণী:সুদানের ইতিহাস
বিষয়শ্রেণী:১৮৪৪-এ জন্ম
বিষয়শ্রেণী:১৮৮৫-এ মৃত্যু
বিষয়শ্রেণী:আফ্রিকার দাস ব্যবসায়ী
বিষয়শ্রেণী:মাহদীবাদ
বিষয়শ্রেণী:সুন্নি সুফি
বিষয়শ্রেণী:হাশেমীয় ব্যক্তি
বিষয়শ্রেণী:১৯শ শতাব্দীর আফ্রিকার রাজশাসক